CELEX: 62016TB0146
Language: sk
Date: 2020-12-18 00:00:00
Title: Vec T-146/16: Uznesenie Všeobecného súdu z 18. decembra 2020 – Vereniging tot Behoud van Natuurmonumenten in Nederland a i./Komisia („Štátna pomoc – Zrušenie napadnutého aktu – Zánik predmetu sporu – Zastavenie konania“)

22.2.2021   
            
            
               SK
            
            
               Úradný vestník Európskej únie
            
            
               C 62/30
            
         
      Uznesenie Všeobecného súdu z 18. decembra 2020 – Vereniging tot Behoud van Natuurmonumenten in Nederland a i./Komisia
      (Vec T-146/16) (1)
      
      („Štátna pomoc - Zrušenie napadnutého aktu - Zánik predmetu sporu - Zastavenie konania“)
      (2021/C 62/37)
      Jazyk konania: holandčina
      
         Účastníci konania
      
      
         Žalobcovia: Vereniging tot Behoud van Natuurmonumenten in Nederland („s-Graveland“ Holandsko) a 12 ďalších žalobcov, ktorých mená sú uvedené v prílohe uznesenia (v zastúpení: P. Kuypers a M. de Wit, avocats)
      
         Žalovaná: Európska komisia (v zastúpení: P.-J. Loewenthal a S. Noë, splnomocnení zástupcovia)
      
         Vedľajší účastník, ktorý v konaní podporuje žalobcov: Holandské kráľovstvo (v zastúpení: M. Bulterman, J. Langer a M. Noort, splnomocnení zástupcovia)
      
         Predmet veci
      
      Návrh založený na článku 263 ZFEÚ, ktorého predmetom je zrušenie rozhodnutia Komisie C(2015) 5929 z 2. septembra 2015 týkajúceho sa štátnej pomoci v súvislosti s dotovaným nadobudnutím alebo bezplatným poskytnutím prírodných oblastí (štátna pomoc SA.27301 (2015/NN) – Holandsko), ktorých zoznam je uverejnený v Úradnom vestníku Európskej únie (Ú. v. EÚ C 9, 2016, s. 1)
      
         Výrok
      
      
                  1.
               
               
                  Konanie o tejto žalobe sa zastavuje.
               
            
                  2.
               
               
                  Konanie o návrhu na vstup Vereniging Gelijkberechtiging Grondbezitters a štyroch ďalších strán, ktorých mená sú uvedené v prílohe II, navrhujúcich vstup do konania ako vedľajší účastníci konania, sa zastavuje.
               
            
                  3.
               
               
                  Každý účastník konania znáša svoje vlastné trovy konania.
               
            
                  4.
               
               
                  Vereniging Gelijkberechtiging Grondbezitters a štyri ďalšie strany, ktorých mená sú uvedené v prílohe II, navrhujúce vstup do konania ako vedľajší účastníci konania, znášajú trovy konania súvisiace s ich návrhom na vstup vedľajšieho účastníka do konania.
               
            
         (1)  Ú. v. EÚ C 191, 30.5.2016.